MLDataScientist/Wikipedia-uzbek-2024-05-01 huggingface dataset:
Tamara Sorokina

Tamara Afanasyevna Sorokina (1931-yil 19-may, Klintsi – 2021-yil 2-yanvar, Moskva) – sovet xonanadasi RSFSR xalq artisti (1973). Qoraqalpogʻiston ASSRda xizmat koʻrsatgan artist (1974).

Biografiyasi 
Tamara Afanasyevna Sorokina 1931-yil 19-mayda RSFSRning Gʻarbiy viloyatidagi Klintsi shahrida (hozirgi Bryansk viloyati) Trinity fabrikasi ishchilari oilasida dunyoga kelgan. Urush paytida u onasi va akasi bilan Barnaulga evakuatsiya qilingan. Barnaulda Tamara kasalxonalarda konsert bergan, yaradorlar oldida qoʻshiq aytgan.

1952-yilda u Leningrad konservatoriyasi qoshidagi musiqa maktabini muvaffaqiyatli tamomlagan (oʻqituvchisi Yekaterina Pavlovna Andreyeva), keyin E. V. Shumskayadan tahsil olgan. 1952-1954 yillarda Kirov Leningrad opera va balet teatrining solisti sifatida faoliyat yuritgan.

1954—1982-yillarda u SSSR Katta teatrida chiqishlar qilgan. Deyarli 30 yil davomida Katta Teatr sahnasida u 39 ta rol ijro etgan. Chet elda (Hindiston, Polsha, Yaponiya, Avstraliya, Italiya, Filippin, Kanada, Fransiya, Sharqiy Germaniya, Vengriya) gastrollarda boʻlgan. Tamara GITISda talabalarga dars berish bilan ham shugʻullangan.

Tamara Afanasyevna 2021-yil 2-yanvarda Moskvada 90 yoshida vafot etdi.

Oilasi 

 Turmush oʻrtogʻi – balet raqqosi, xoreograf Yagudin Shamil Xayrulovich (1932—2005), RSFSR xalq artisti.
 Oʻgʻli – dirijyor va pianinochi Pavel Shamilyevich Sorokin (1963-yilda tugʻilgan), Rossiyada xizmat koʻrsatgan artist, Kovent Garden Qirollik teatri dirijyori.

Mukofotlari 

 Varshavadagi V Butunjahon yoshlar va talabalar festivalida vokal tanlovida gʻoliblikni qoʻlga kiritgan (1955).
 RSFSRda xizmat koʻrsatgan artist (1968-yil). – RSFSR xalq artisti (1973-yil).
 Qoraqalpogʻiston Avtonom Sovet Sotsialistik Respublikasida xizmat koʻrsatgan artist (1974-yil).
 Mehnat Qizil Bayroq ordeni (1976-yil) – Sovet musiqa va xoreografiya sanʼatini rivojlantirishdagi xizmatlari uchun va SSSR Davlat akademik katta teatrining 200 yilligi munosabati bilan.

Manbalar 

Qoraqalpogʻiston ASSRda xizmat koʻrsatgan artistlar
Mehnat Qizil Bayroq ordeni sohiblari
Moskvada vafot etganlar
2021-yilda vafot etganlar
2-yanvarda vafot etganlar
1931-yilda tugʻilganlar
19-mayda tugʻilganlar
Sergey Azimov

Sergey Jumabayevich Azimov ()(1954-yil 30-iyun, Nukus) – sovet va qozoq kinorejissyori, SSSR Kinematograflar uyushmasi aʼzosi (1982), Qozogʻiston Lenin komsomol mukofoti laureati (1990), Qozogʻistonda xizmat koʻrsatgan madaniyat xodimi(1996).

Biografiyasi 
1954-yil 30-iyunda Qoraqalpogʻiston SSSR Nukus shahrida dunyoga kelgan. Kelib chiqishi boʻyicha Sergey Azimov Kichik Juzning qozoq xoni Abulxayrning avlodi hisoblanadi. 1970-yildan viloyat gazetasining adabiy xodimi, „Qozoqtelefilm“ kinostudiyasida assistent, direktor yordamchisi boʻlib faoliyat yuritgan. 1973-yilda Butunittifoq davlat kinematografiya institutining rejissyorlik boʻlimiga oʻqishga kirgan. 1978-yilda VGIKning rejissyorlik fakultetini muvaffaqiyatli tamomlagan.

Azimov „Interval“ (1982), „Ring“ (1983), „Joktau“, „Oʻlik dengiz yilnomasi“ (1989—1990) kabi hujjatli filmlar muallifi, ular Butunittifoq va xalqaro kinofestivallarning mukofotlariga sazovor boʻlgan. B.Qairbekov, R.Alpiyev bilan hamkorlikda „Rovesnik respubliki“ filmi ssenariysi muallifi hisoblanadi (1999). 1993-yildan 1996-yilgacha Azimov mustaqil prodyuser va rejissyor boʻlib faoliyat yuritgan. 1996—1997-yillarda Qozogʻiston Respublikasi Prezidentining matbuot xizmati sektori mudiri boʻlgan. 1997—2001-yillarda „Qozogʻiston Respublikasi Prezidenti teleradiokompaniyasi“ Olmaota shahridagi filiali bosh direktorining oʻrinbosari, ijrochi direktori lavozimlarida ishlagan. Azimov B.Kairbekov bilan birgalikda Qozogʻiston Milliy Badiiy Akademiyasida hujjatli film rejissyorligi fakultetining ilk bitiruvchilari boʻlishgan . 2001—2002-yillarda „Xabar“ agentligi YoAJ TPO-I bosh ishlab chiqaruvchisi boʻlgan. 2002-yil may oyidan 2007-yil noyabrigacha „Qozoqfilm“ milliy kompaniyasi davlat korxonasi bosh direktori boʻlib faoliyat yuritgan.

Sergey Azimov „Filmi vstrechayutsya v Alma Ate“ (1986), „Zapavednoe Mesto“ (1989) kabi mashhur hujjatli filmlar muallifi hisoblanadi. „Neizvestnie stranitsi jizni Izbrannogo“ (1997), „Ya nazivayu Abaya Otsom“ (1997), „Festival. Itogi i nadejdi“ (1998), „istoriya odnoy lyubvi“ (2001), „Nichego nevozmojnogo net“ (2001) kabi juda koʻplab filmlarga ham Sergey Azimov rejissyorlik qilgan.

Mukofotlari 

 1996-yil – Qozogʻistonda xizmat koʻrsatgan madaniyat xodimi
 2006 yil – "Kurmet" ordeni
 2014 yil – Parasat ordeni

Manbalar 

Parasat ordeni sohiblari
Nukusda tugʻilganlar
Yashayotgan insonlar
1954-yilda tugʻilganlar
30-iyunda tugʻilganlar
Amandik Batalov

Amandik Gabbasovich Batalov ()(1952-yil 22-noyabr, Nukus) – qozoq siyosatchisi, 2014—2021-yillarda Olmaota viloyatining hokimi lavozimida faoliyat yuritgan.

Biografiyasi 
1952-yil 22-noyabrda Nukus (hozirgi Oʻzbekiston) shahrida tugʻilgan. Argʻin qabilasining Qanjigʻali urugʻiga mansub. 1975-yilda Jambul irrigatsiya va melioratsiya qurilish institutining „muhandislik va gidrotexnika“ fakultetini muvaffaqiyatli tamomlagan.

1981—1985-yillar – „Olmaataotdelstroy“ trestining SMU-37 katta ish boshqaruvchisi, bosh muhandisi va boshligʻi lavozmilarida faoliyat yuritgan.

1985—1987-yillar – KPSS Leninskiy tuman qoʻmitasi instruktori, qurilish va sanoat materiallarini ishlab chiqarish zavodi ishchilarining kasaba uyushmasi viloyat qoʻmitasi kotibi, KPSS Olmaota shahar qoʻmitasining qurilish va shahar xizmatlari boʻlimi instruktori lavozmilarida ishlagan.

1987—1989-yillar – Qurilish va sanoat qurilish materiallari xodimlari kasaba uyushmasi viloyat qoʻmitasi raisi boʻlib faoliyat yuritgan.

1989—1991-yillar – Qozogʻiston SSR Vazirlar Kengashi boshqarmasi qurilish va qurilish materiallari sanoati boʻlimining yetakchi mutaxassisi va bosh mutaxassisi lavozimlarida faoliyat yuritgan.

1991—1992-yillarda – Qozogʻiston SSR Prezidenti devonining qurilish, qurilish materiallari sanoati boʻlimi boshligʻi boʻlib ishlagan.

1992-yil – Qurilish sanoati va texnologiyalari konserni vitse-prezidenti lavozimida ishlagan.

1992—1994-yillar – Olmaota shahri Kalininskiy tuman hokimi oʻrinbosari boʻlgan.

1994—1995-yillar – Leninskiy tumani maʼmuriyati boshligʻi boʻlgan.

1995—2001-yillar – Olmaota shahrining Jetisu tumani hokimi lavozmida faoliyat yuritgan.

2001-yil iyun – 2008-yil aprel oylarida, Olmaota viloyati hokimining oʻrinbosari boʻlgan.

2008-yil apreldan 2014-yil avgust oyiga qadar Olmaota viloyati hokimining birinchi oʻrinbosari lavozimida ishlagan.

2014-yil avgustdan 2021-yil noyabr oyigacha Olmaota viloyati hokimi vazifasini bajargan.

2016-yilda u „Nur Otan“ partiyasidan Qozogʻiston parlamenti Majlisi deputatligiga nomzod sifatida koʻrsatilgan.

Shuningdek, 2001-yildan buyon Olmaota va Olmaota viloyati voleybol federatsiyasi prezidenti lavozimida ishlab kelmoqda. Voleybol boʻyicha sport ustasi. 2008-yil iyun oyidan – „Jetisu“ Ijtimoiy tadbirkorlik korporatsiyasi Milliy kompaniyasi direktorlar kengashi aʼzosi, 2014-yil dekabr oyidan – „SPK Jetisu“ NK OAJ direktorlar kengashi raisi.

Manbalar 

Sovet Ittifoqi Kommunistik Partiyasi aʼzolari
Parasat ordeni sohiblari
Nukusda tugʻilganlar
Yashayotgan insonlar
1952-yilda tugʻilganlar
22-noyabrda tugʻilganlar
Konsta

Konsta (asl ismi: Abdullayev Sharifjon Shokir oʻgʻli; 1992-yil 9-sentyabr, Sirdaryo, Oʻzbekiston) – oʻzbekistonlik reper. Jamiyatdagi ayrim muammolarga bagʻishlangan musiqalari bilan omma orasida tanilgan.

Biografiyasi 
1992-yil 9-sentabrda Guliston shahrida tugʻilgan. Kollejni tugatgach, oilasi bilan birga maʼlum vaqt Guliston shahridagi bozorda ishlab yurgan. Abdullayev 2012-yili Rossiyaga mehnat muhojiri sifatida ketgan.

Ijodi 
Abdullayev ilk bor 2011-yildan boshlab qoʻshiq yozishni boshlagan. Moskvada ishlab yurgan vaqtlarda Sentr, Guf va Ptaha kabi reperlarga qarashli studiyada ishlovchi xorazmlik yigit orqali oʻz qoʻshiqlarini yozdirgan.

2012—2013-yillarda „Koʻchalar guvoh“ qoʻshigʻi orqali oʻz shahrida tanilgan. „Gulim“ taronasi ortidan ancha mashhurlikka erishgan. Bloger Timur Alixonov bilan birga kuylagan „Boy“ treki esa ijodida keskin burilish yasagan. „Ertasi yoʻq“, „Oʻzbegim“, „Utopiya“, „Chumoli“, „Odamlar ucha olar“, „Biz yoʻq joyda“, „Odamlar nima deydi“ kabi jamiyatdagi muammolarga qaratilgan qoʻshiqlar kuylagan. 2022-yil 31-mart kuni Zarafshon konsert zalida birinchi konsertini bergan.
Ijodida asosan oʻzbek mehnat muhojirining hayoti va muammolariga eʼtibor qaratib keladi.

2023-yil 18-aprel kuni Konsta ijrosidagi „Oʻzbekistonlik“ filmi uchun kuylangan saundtrek klipi YouTube platformasiga joylangan. Klip bir kun ichida 100 000 marta tomosha qilingan. Konsta tomonidan kuylangan „Havo“ nomli qoʻshiq hamda klipda Toshkent shahri ob-havosining buzilishi, shuningdek, ekologik inqiroz bilan bogʻliq jarayonlar ochib berilgan. Konsta 2023-yil 9-sentyabr kuni „Kulrang“ albomidagi „Jonga tegdi“ qoʻshigʻiga olinga klipini eʼlon qildi. Bu qoʻshigʻi orqali Konsta bir xil qolipga tushib qolgan televideniye va sanʼat haqida kuylagan.

Albomlari

Manbalar

Havolalar 
 Rasmiy sayt
 Konsta Spotify saytida

Oʻzbekistonlik erkak qoʻshiqchilar
9-sentyabrda tugʻilganlar
1992-yilda tugʻilganlar
Guliston shahrida tugʻilganlar
Yashayotgan insonlar
Azatbek Omurbekov

Azatbek Asanbekovich Omurbekov (1983-yil 17-sentyabr, Nukus, Qoraqalpogʻiston Muxtor Sovet Sotsialistik Respublikasi, Oʻzbekiston SSR, SSSR) – rus harbiy qoʻmondoni, gvardiya polkovnigi. Rossiya Federatsiyasi Qahramoni(2022).
U Buchadagi qirgʻinni sodir etganlikda gumon qilinayotgan 64-gvardiya motooʻqotar brigadasiga rahbarlik qilgan. Qirgʻinlarda ishtirok etganlikda gumon qilingan.
Rossiyaning Ukrainaga bostirib kirishi paytida Buchadagi qirgʻinda ishtirok etgani uchun u Yevropa Ittifoqining barcha mamlakatlari, Buyuk Britaniya va boshqa bir qator davlatlar tomonidan xalqaro sanksiyalarga uchragan.

Biografiyasi 
1983-yil 17-sentyabrda O‘zbekiston SSR Qoraqalpog‘iston Muxtor Sovet Sotsialistik Respublikasi, Nukus shahrida tugʻilgan. 2000-yilda Novosibirsk viloyati Kupino shahridagi 2-sonli litseyni tamomlagan. Litseydan soʻngra Chelyabinsk tank bilim yuritini tamomlagan.
2021-yil noyabr oyida u Rus pravoslav cherkovining eʼtiboriga tushgan.

Omurbekov keng jamoatchilikka Ukraina fuqarolik jurnalistikasi InformNapalm veb-sayti ofitserning iziga tushib, uning koʻp maʼlumotlarini eʼlon qilganidan soʻng maʼlum boʻlgan. InformNapalm xabariga koʻra, Omurbekov 40 yoshli podpolkovnik boʻlib, Bucha uchun janglarda rus qoʻshinlariga qoʻmondonlik qilgan. Omurbekovning bir qancha hamkasblari uning buyruqlarini tasdiqlashganref name="автоссылка1" />.

Internet nashrlaridan birining tergoviga koʻra, Azatbek Omurbekov jang qilishni istamagan askarlarni jangga kirishga majburlagan, ularni qatl qilish bilan qoʻrqitgan, shuningdek, brigadasining mavjud boʻlmagan muvaffaqiyatlari haqida qoʻmondonlikka yolgʻon maʼlumotlarni yetkazgan.

Ukraina Prezidenti Volodimir Zelenskiy 2022-yil 4-aprel kuni Buchaga tashrif buyurgan. Keyin u rus qoʻshinlari sodir etgani aytilayotgan harbiy jinoyatlar haqida gapirgan. Taxminlarga koʻra, Omurbekov qoʻmondonligidagi qoʻshinlar qurolsiz tinch aholini oʻldirgan, ayollar va bolalarni zoʻrlagan. Rus qoʻshinlari shaharni tark etgach, u yerda ommaviy qabrlar topilgan.

Rossiya Federatsiyasi Prezidentining 2022-yildagi yopiq farmoni bilan „Harbiy burchni bajarishda koʻrsatgan jasorat va qahramonligi uchun“ unga Rossiya Federatsiyasi Qahramoni unvoni berilgan.

Manbalar
Toʻlegen Aybergenov

Toʻlegen Aybergenov (1937-yil 8-mart, Qoʻngʻirot tumani, Qoraqalpoq Avtonom Sovet Sotsialistik Respublikasi, Oʻzbekiston SSR – 1967-yil 29-avgust, Nukus, Qoraqalpoq Avtonom Sovet Sotsialistik Respublikasi, Oʻzbekiston SSR) – qozoq yozuvchisi, shoir, olim, tarixchi, oʻqituvchi.

Biografiyasi 
Toʻlegen Aybergenov 1937-yil 8-martda Oʻzbekiston SSR Qoraqalpoq Avtonom Sovet Sotsialistik Respublikasi (hozirgi Qoraqalpogʻiston Respublikasi) Qoʻngʻirot tumanida kolxozchi oilasida tugʻilgan. Jetiru qabilasining Tabin urugʻidan. Oʻrta maktabni tugatgach, Nizomiy nomidagi Toshkent davlat pedagogika institutining tarix-filologiya fakultetiga oʻqishga kirib, uni 1959-yilda tugatgan. Institutda oʻqishni tamomlab, ona qishlogʻiga qaytib keladi, oʻrta maktabda rus tili va tarixi oʻqituvchisi boʻlib ishlay boshlaydi. 1962—1965-yillarda Toʻlegen Aybergenov hozirgi Janubiy Qozogʻiston viloyatining Sariagʻash tumanidagi ishchi yoshlar maktabida (kechki maktab) direktor boʻlib ishlagan. Qozoq yozuvchilari delegatsiyasi tarkibida Nukusga kelgan Toʻlegen Aybergenov 1967-yil 29-avgustda shu shaharda vafot etgan. Toʻlegen Aybergenov Nukusda dafn etilgan. Toʻlegen Aybergenovni soʻnggi manzilga kuzatish uchun doʻsti Muqagʻali Maqatayev ham uchib kelgan.

Xotira 
Janubiy Qozogʻiston viloyati Temirlanovka qishlogʻining markaziy koʻchalaridan biriga shoir nomi berilgan. Janubiy Qozogʻiston viloyati markazi Chimkent shahrida, shuningdek, Sariagʻash shaharidagi koʻchalar uning nomi bilan ataladi. Janubiy Qozogʻiston viloyatining tuman va shaharlaridagi bir qancha maktablar shoir nomi bilan ataladi. Ostona shahridagi 16-sonli umumtaʼlim maktabiga 2001-yilda hokimlik qarori bilan shoir nomi berilgan. 2007-yil 23-dekabrda mazkur taʼlim muassasasi rahbariyati tashabbusi bilan Toʻlegen Aybergenov hayoti va faoliyatiga bagʻishlangan memorial muzey ochildi. Shoir hayoti va ijodiga bagʻishlangan „Aybergenov olami“ hujjatli film, sheʼr va qoʻshiqlariga videokliplar suratga olingan.

Ijodi 

Toʻlegen Aybergenov sheʼrlari ilk bor 1957-yilda bosma nashrlarda chiqqan. Birinchi kitobi „Arman Sapari“ („Orzular yoʻli“) 1963-yilda nashr etilgan. Undan keyin 1965-yilda ikkinchi kitobi „Oʻmirge sayoxat“ („Hayotga sayohat“) chiqqan. Shoirning uchinchi kitobi „Qumdagʻi munaralar“ („Qumdagi minoralar“) vafotidan bir yil oʻtib, 1968-yilda nashr etilgan. Tanlangan asarlari 1987-yilda „Mir sozvezdiya“ nomi bilan rus tilida nashr etilgan. Ushbu asari uchun Toʻlegen Aybergenov vafotidan soʻng, 1974-yilda adabiyot, sanʼat va meʼmorchilik sohasidagi Qozogʻiston Lenin komsomolining mukofoti bilan taqdirlangan.

Toʻlegen Aybergenov umri davomida bor-yoʻgʻi ikkita sheʼriy toʻplamini nashr etishga muvaffaq boʻlgan, biroq shoirning bu yorqin, oʻziga xos ijodi Qozogʻiston zamonaviy sheʼriyatida mustahkam oʻrin egallaydi. Aybergenov mashhur qozoq bastakori Shamshi Qaldayaqov bilan doʻst boʻlgan. 1965-yilda Toʻlegen Aybergenov va Shamshi Qaldayaqov Atirau (Guryev) shahriga borishganda „Aq erke – Akjayk“ qoʻshigʻini yaratishgan.

Manbalar 

Nukusda vafot etganlar
Qozogʻistonlik yozuvchilar
Jaksimurat Aydaniyazov

Yaxshimurat Aydaniyozov (1922-yil, Turkiston MSSR, Amudaryo boʻlimi, Mamiqshi qishlogʻi – 1999-yil, Nukus, Qoraqalpogʻiston, Oʻzbekiston) – Oʻzbekiston SSR Aloqa vazirligi, Qoraqalpogʻiston MSSR Nukus tezkor aloqa punkti montajchisi. Sotsialistik Mehnat Qahramoni (1971).

Biografiyasi 
1922-yilda Turkiston Muxtor Sovet Sotsialistik Respublikasi Amudaryo boʻlimi(hozirgi Qoraqalpogʻiston Respublikasi, Kegeyli tumani) Mamiqshi qishlogʻida dehqon oilasida tugʻilgan. Mahalliy qishloq maktabini tamomlagach, qishloq xoʻjaligi sohiasida ishlay boshlagan. 1942-yil may oyida Qizil Armiya safiga chaqirilgan. Saratovdagi harbiy bilim yurtini tamomlagan. 1943-yil avgust oyidan boshlab u Kalinin va 2-Boltiq frontlarida 79-oʻqotar korpusining 977-alohida aloqa batalonida boʻlim boshligʻi sifatida jang qilgan. 1944-yil dekabrdan 1-Belorussiya frontidagi janglarda qatnashgan. 1945-yil aprel oyining oxirida u Berlindagi 79-oʻq korpusining kuzatuv postiga 171-oʻqchilar diviziyasi tomonidan Reyxstagga bostirib kirish uchun aloqa oʻrnatgan. 1-may kuni jarohatlangan, ammo jangovar pozitsiyasini tark etmagan. Ushbu qahramonlik uchun Jaksimurat Qizil Yulduz ordeni bilan taqdirlangan. Demobilizatsiyadan soʻng Qoraqalpogʻistonga qaytib, Nukus shahridagi operativ-texnik aloqa markazi (ETUS) operatori boʻlib faoliyat yuritgan.

Respublikada aloqa punktlari qurilishida qatnashgan. Nukus-Toʻrtkoʻl, Qoʻngʻirot-Moʻynoq hududlarida va qishloq xoʻjaligi korxonalarida aloqa liniyalari oʻtkazgan. U 12,5 ming rubl iqtisodiy samara bergan bir nechta ratsionalizatorlik takliflarini kiritgan. U shaxsiy sotsialistik majburiyatlarini va sakkizinchi besh yillikning (1966—1970) ishlab chiqarish rejasini muddatidan oldin bajargan. Ushbu besh yillik reja yillarida u mingdan ortiq radio punktlari va 425 telefon apparatlarini jihozlagan. SSSR Oliy Kengashi Prezidiumining 1971-yil 4-maydagi farmoni bilan unga „Aloqa rivojining besh yillik rejasi topshiriqlarini bajarishda erishgan ulkan muvaffaqiyatlari uchun Sotsialistik Mehnat Qahramoni unvoni berilgan“ bundan tashqari Lenin ordeni hamda „Oʻroq va bolgʻa“ oltin medali bilan taqdirlangan(No 15392).

1981-yilda nafaqaga chiqqunga qadar Nukus ETUSda aloqachi boʻlib ishlagan. Nukusda istiqomat qilgan. 1997-yil aprel oyida vafot etgan.

Mukofotlari 
– Sotsialistik Mehnat Qahramoni

– Lenin ordeni
– Qizil yulduz ordeni

– „Berlinni egallaganlik uchun“ medali
– „1941—1945-yillardagi Ulugʻ Vatan urushida Germaniya ustidan qozonilgan gʻalaba uchun“ medali

– Qoraqalpogʻiston Respublikasida xizmat koʻrsatgan aloqachi

Manbalar
Alimbay Amanbayev

Alimbay Amanbayev (23-oktyabr 1922-yil, Tashauz viloyati – 1-yanvar 1990-yil) – Qizil Armiya serjanti, Ulugʻ Vatan urushi qatnashchisi, „Shon-sharaf“ ordeni sohibi.

Biografiyasi 
1922-yil 23-oktyabrda Urganch (Xorazm SSR)da ishchi oilasida tugʻilgan. Millati qozoq.
Oʻrta maktabning 10-sinfini (boshqa maʼlumotlarga koʻra, 8-sinf) tugatib, „Iskra“ kolxoziga xronometr boʻlib ishga kirgan.

1941-yil dekabrda Qizil Armiya safiga chaqirilgan. 1941-yil dekabridan 1942-yil apreligacha Chardjoudagi 3-otliq milliy turkman diviziyasi qoshidagi maktabda oʻqigan. U 1942-yil aprel oyida frontga yetib kelgan. 1943-yil sentyabr oyida Novocherkasskdagi polk artilleriya maktabini tugatgan. U 101-gvardiya artilleriya-tankga qarshi polkida (RGKning 15-alohida tankga qarshi artilleriya brigadasi) xizmat qilgan.

1944-yil 10-oktyabrdan 15-oktyabrgacha Lesne-Xiliniy (Polsha) qishlogʻi yaqinidagi janglarda oʻqchi Alimbay Amanboyev dushmanning ikkita pulemyotini yoʻq qilgan va ikkita dushman tankiga zarar yetkazgan. 1944-yil 23-noyabrda 3-darajali „Shon-sharaf“ ordeni bilan taqdirlangan.

1945-yil 26-yanvarda Vartenburg yaqinida dushmanning qarshi hujumini qaytarish chogʻida oʻqotar ekipaj komandiri boʻlgan Alimbay Amanboyev dushman tankini va dushman askarlari otryadini yoʻq qilgan. Shuningdek, u dushmanning oltita pulemyot nuqtasini yoʻq qilishga muvaffaq boʻlgan. Oʻsha yilning 2-fevralida dushman tanki polkini yoʻq qilishga muvaffaq boʻlgan. 1945-yil 16-aprelda 2-darajali „Shon-sharaf“ ordeni bilan taqdirlangan.

1945-yil 20-aprelda Greyfenhagen (hozirgi Polsha) yaqinidagi jangda Amanboyev qoʻmondonligidagi ekipaj dushmanning ikkita pulemyotini shikastlab, 15 ga yaqin dushman askarini yoʻq qilishgan, bu Oderning chap qirgʻogʻidagi pozitsiyalarni mustahkamlashda muhim rol oʻynagan. Ertasi kuni, Oderning chap qirgʻogʻidagi koʻprikni kengaytirish boʻyicha olib borilgan janglarda Amanboyev ekipaji askarlari bir vzvod dushman askarlarini va uchta pulemyotni yoʻq qilishgan. 1945-yil 24-aprelda Alimbay Amanboyev ekipaji oʻndan ortiq askar va uchta dushman pulemyotini yoʻq qilgan. 1945-yil 2-iyunda yana 2-darajali „Shon-sharaf“ ordeni bilan taqdirlangan. 1945-yil 7-iyunda u 1-darajali Shon-sharaf ordeni bilan taqdirlangan.
1945-yilda Butunittifoq Kommunistik partiyasiga (bolsheviklar) (1952-yildan – KPSS) aʼzo boʻlgan.
1946-yil dekabrda demobilizatsiya qilingan. 1947-yilda zaxiradagi serjant unvonini olgana. Demobilizatsiyadan soʻng Nukus (Qoraqalpogʻiston ASSR) shahrida istiqomat qilgan. Mexanizatsiyalashgan ishlar boshqarmasida mexanik boʻlib ishlagan. 1948—1952-yillarda Ichki ishlar vazirligida ishlagan va kichik leytenant unvonini olgan. 1952-yilda mexanizatsiyalashgan ishlar boʻlimiga qaytgan.

1990-yil 3-noyabrda vafot etgan.

Manbalar
Aleksey Kan

Aleksey Kan (1929-yil, Uzoq Sharq oʻlkasi, Shkotovskiy tumani – 1-noyabr 1980-yil, Nukus) – Oʻzbekiston SSR Qoraqalpogʻiston SSR Nukus viloyati „Komsomolga 50 yil“ sovxozi xodimi. Sotsialistik Mehnat Qahramoni (1973). Qoraqalpoq Avtonom Sovet Sotsialistik Respublikasi Oliy Kengashi deputati.

Biografiyasi 
1929-yilda Uzoq Sharq oʻlkasining Shkotovskiy tumanidagi aholi punktlaridan birida dehqon oilasida tugʻilgan. 1937-yilda ota-onasi bilan birgalikda Qoraqalpoq Avtonom Sovet Sotsialistik Respublikasiga surgun qilingan.
1948-yilda Qo‘ng‘irot tumanidagi qishloqlardan biridagi yetti yillik maktabni tamomlagan. Kolxozchi, Chimboy tumanidagi „Chimboy“ kolxozida mudir boʻlib faoliyat yuritgan.
Keyinchalik Kegeyli tumanidagi Voroshilov nomidagi kolxozda brigadir (1950—1952), Xo‘jeylidagi kema taʼmirlash zavodida haydovchi (1952—1954), kolxozda oddiy kolxozchi boʻlib ishlagan. Shumanay tumani XXIII partiya qurultoyi (1955—1956), „Amudaryo“ sovxozida hisobchi (1956—1959), Kegeyli viloyati Berdaq nomidagi sovxozda ishchi (1960—1961) lavozimlarida faoliyat yuritgan. XX partiya syezdi nomidagi sovxozda (1962—1964), Xoʻjayli tumanidagi „Sovet Qoraqalpogʻistoni“ kolxozida mudir boʻlib ishkagan(1965).
1966-yilda Nukus viloyatidagi „50 yil komsomol“ sovxoziga brigadir etib tayinlangan. 1969-yilda u KPSS aʼzoligiga qabul qilingan.
1973-yilda Aleksey Kan jamoasi sholidan katta hosil olgan. SSSR Oliy Kengashi Prezidiumining 1973-yil 10-dekabrdagi Farmoni bilan „Butunittifoq sotsialistik musobaqasida erishilgan katta muvaffaqiyatlar va sholi ishlab chiqarish va sotishni koʻpaytirish boʻyicha oʻz zimmalariga olgan majburiyatlarni bajarishda koʻrsatgan mehnat jasorati uchun“ „Sotsialistik Mehnat Qahramoni“ unvoni, Lenin ordeni hamda oltin "Oʻroq va „Bolgʻa“ medallari bilan taqdirlangan. 1975-yilda oʻn yillik kechki oʻrta maktabni tamomlagan. U 1979-yilgacha jamoani boshqargan.

1967, 1971 va 1975-yillarda Qoraqalpogʻiston Muxtor Sovet Sotsialistik Respublikasi Oliy Kengashiga deputat etib saylangan.

1979—1980-yillarda – Nukus viloyatidagi „Rossiya“ sovxozi brigadri boʻlib ishlagan.

1980-yil 11-dekabrda vafot etgan. Nukusda dafn etilgan.

Manbalar
Ivan Skadovskiy

Ivan Georgiyevich Skadovskiy (1874-yil 30-may, Xerson – 1937-yil 23-noyabr, Toʻrtkoʻl) – rus pravoslav ruhoniysi.
2000-yilda rus pravoslav cherkovining avliyosi sifatida kanonizatsiya qilingan.

Biografiyasi 
1874-yil 30-mayda yirik yer egasi Georgiy Lvovich Skadovskiy oilasida tugʻilgan, uning otasi Xerson okrugi zodagonlarining boshligʻi, sud maslahatchisi, zodagon vasiylik raisi va 1901-yilda okrug harbiy raisi lavozimlarida faoliyat yuritgan.

Ivan Skadovskiy qishloq xoʻjaligi maktablarini, kimyo, vinochilik va uzumchilik boʻyicha oliy kurslarni tamomlagan. 1906—1909-yillarda Xerson okrugida zemstvo boshligʻi boʻlgan, keyin nafaqaga chiqqan va oʻz yerida qishloq xoʻjaligi bilan shugʻullangan. 1916—1917-yillarda armiyada xizmat qilgan.

Ruhoniylik faoliyati 
1918-yildan – Xerson shahridagi yepiskop cherkovida ruhoniy boʻlib faoliyat yurita boshlagan, 1922—1925-yillarda – shahar soborida keyinchalik boshqa cherkovda xizmat qilgan. 1926-yilda u Solovetskiy lageriga kelib, qamoqdagi Xerson arxiyepiskopi Nikolayev Prokopiy bilan uchrashgan. U 1928-yilda yana bir bora yepiskop bilan uchrashishga borgan, lekin uchrashishga ruhsat berishmagan.

Surgun 
1935-yil 17-martda SSSR NKVDning navbatdan tashqari majlisi arxiyepiskop Prokopiy va ruhoniy Ivan Skadovskiyni davlat tuzumiga qarashi xarakatlari va aholi orasida noqonuniy monarxistik tashviqot ishlarini olib borganlari uchun Qoraqalpog‘istonning To‘rtko‘l shahriga besh yilga surgun qilish haqida hukm chiqargan va shu yilning 7-mayida qaror amalga oshirilgan.
1937-yil 24-avgustda arxiyepiskop Prokopiy va ruhoniy Ivan Skadovskiy aksilinqilobiy monarxistik tashviqot va noqonuniy cherkov tashkil qilganliklari uchun hibsga olingan. Ular oʻz ayblariga iqror boʻlishmagan. 28-oktyabrda NKVD ularni oʻlimga hukm qilgan.

Manbalar